Heinänviljelys
Heinänviljelys on vasta näiden viimeisten vuosien kuluessa voittanut alaa pohjois-Savon maanviljelijöissä. Tämän muutoksen on aikaansaanut osiksi vuosi vuodelta parantunut tulolähde karjanhoidon tuotteista ja osiksi myöskin kotimaisen viljanhinnan huokeus. Ja näkee siellä täällä, vähäisten torppienkin pelloissa, kylvöheinää kasvavan, mikä puolikymmentä vuotta takaperin oli melkein tuntematonta näillä seuduin. Samalla kun tämä on pidettävä alkuna parannuksiin karjanhoidon alalla on siitä myöskin ollut seurauksena meijerien perustaminen. Suotavata vain olisi, että nämät laitokset heti alusta alkaen rupeisivat ostamaan maitoa, ei mitan mukaan, vaan käyttämällä niitä uuden-aikaisia koneita (laktokritejä), joilla tarkkaan voidaan tietää maidon rasvaisuus. Sillä näin tehden suurimmassa määrin saadaan aikaan parannusta karjanhoidossa.

[Lähde: Uusi Suometar 13.6.1890 sivu 3]

Anonyymi
Uusi Suometar
1890